23. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ Αριθ. 23142/701 της 17/28 Φεβρ. 1972 (ΦΕΚ Β΄ 179) Περί λειτουργίας ταχυρρύθμου μετεκπαιδεύσεως προς επιμόρφωσιν αποσπασθησομένων εις Ελληνικά σχολεία του εξωτερικού εκπαιδευτικών λειτουργών. Έχοντες υπ’ όψει: 1.Τας διατάξεις: α)Του άρθρ. 16 του Α.Ν. 129/ 1967, β)του άρθρ. 46 του Ν.Δ. 651/1970 και γ)του άρθρ. 2 παρ. 3 του Ν.Δ. 695/1970. 2.Την ανάγκην της επιμορφώσεως των αποσπωμένων εις τα Ελληνικά σχολεία του εξωτερικού εκπαιδευτικών λειτουργών, αποφασίζομεν: Ορίζομεν, όπως λειτουργήση ταχύρρυθμος μετεκπαίδευσις εν Αθήναις κατά το από 1 έως 31 Ιουλίου ε.έ. χρονικόν διάστημα, προς επιμόρφωσιν διακοσίων εκπαιδευτικών λειτουργών αποσπαθησομένων κατά το προσεχές σχολικόν έτος (1972-73) εις τα Ελληνικά σχολεία του εξωτερικού. Ανατίθεμεν την μεν κατάρτισιν του προγράμματος διδασκαλίας των επιμορφωτικών μαθημάτων εις την παρά τω Υπουργείω Διεύθυνσιν Εκπαιδεύσεως Ελλληνοπαίδων Εξωτερικού, την δ’ όλην εποπτείαν της ταχυρρύθμου μετεκπαιδεύσεως εις τον Προϊστάμενον της Διευθύνσεως ταύτης. Δι’ ημετέρων αποφάσεων θέλουσιν ενεργηθή η επιλογή και η πρόσκλησις των μετεκπαιδευθησομένων και ορισθούν οι εκπαιδευτικοί. Οι μετεκπαιδευόμενοι κατά τον χρόνον της μετεκπαιδεύσεώς των θα φιλοξενούνται εις την Εθνικήν Εστίαν. Η παρούσα δημοσιευθήτω δια της Εφημερίδος της Κυβερνήσεως. 